CONSILIUL LOCAL AL MUNICIPIULUI


     S I G H I Ş O A R A

           




      H O T Ă R Â R E A   NR. 209






              din 22 decembrie 2011

privind restiturea sumei rămase disponibile din fondul de regenerare şi conservare a pădurilor                        

Consiliul Local al Municipiului Sighişoara;


Având în vedere expunerea de motive a Primarului municipiului cu propunerea de restituire a sumei rămase disponibile din fondul de regenerare şi conservare a pădurilor;

Având în vedere prevederile Legii nr. 46/2008, Codul Silvic, cu modificările şi completările ulterioare, cu precădere cele ale art. 33 referitoare la fondul de regenerare şi conservare a pădurilor, care la alin. (7) stipulează că “în cazul fondului forestier proprietate privată şi proprietate publică a unităţilor administrativ-teritoriale, după acoperirea cheltuielilor din fondul de conservare şi regenerare a pădurilor pentru destinaţiile prevăzute la alin. (3) lit. a) - d), sumele rămase disponibile după reţinerea impozitului se pot restitui proprietarului, la cerere”;

Având în vedere prevederile contractului de administrare autentificat sub nr. 368/09.04.2003, modificat prin actul adiţional autentificat sub nr. 355/08.10.2004 încheiat între Direcţia Silvică Târgu Mureş şi Primăria Sighişoara, prin care Direcţia Silvică Tg. Mureş, prin Ocolul Silvic Sighişoara se obligă să administreze în regim silvic fondul forestier, proprietatea Municipiului Sighişoara;

        Având în vedere adresa nr. 4910/06.12.2011 a Ocolului Silvic Sighişoara, înregistrată la Municipiul Sighişoara sub nr. 24278/07.12.2011, prin care, ne comunică faptul că, soldul fondului de regenerare este de 199.254,96 lei, la data de 30.10.2010 şi propune solicitarea restituirii  sumei de 116.000,00 lei (din care 16.000 lei reprezintă impozitul ce urmează a fi virat la bugetul de stat);

         Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune să se solicite  Direcţiei Silvice Mureş, prin Ocolul Silvic Sighişoara, restiturea întregii sume rămase disponibile, la data de 30.10.2011, din fondul de regenerare şi conservare a pădurilor, din care se va reţine impozitul datorat bugetului de stat, îndeplinindu-se în acest sens prevederile legale;


Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. “c” şi (9) art. 45 (3) şi art. 115 (1) lit. “b” din Legea nr. 215/2001, Legea Administraţiei Publice Locale, republicată,  cu modificările şi completările ulterioare;

                                                    
H O T Ă R Ă Ş T E :

           Art.1. Se solicită Direcţiei Silvice Mureş, prin Ocolul Silvic Sighişoara, restiturea sumei rămase disponibile, la data de 30.10.2011, din fondul de regenerare şi conservare a pădurilor, în cuantum de 199.254,96 lei, din care se va reţine impozitul datorat bugetului de stat, conform normelor legale în vigoare.
Art.2. Prezenta hotărâre se va comunica Direcţiei Silvice Mureş şi Ocolului Silvic Sighişoara.

Art.3. Primarul Municipiului Sighişoara şi aparatul de specialitate al acestuia se încredinţează cu ducerea la îndeplinire a prezentei.  

PRESEDINTE DE SEDINTA, 






Daniela Muşunoi









Contrasemneaza:






             


p.Secretarul municipiului,










Cristina Bîrsan

(Prezenta hotărâre s-a adoptat cu 13 voturi pentru şi o abţinere )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia administrarea patrimoniului ;

1 ex. Ocolul Silvic ;

1 ex. Direcţia economică ;

1 ex. Arhitect şef

11 ex.CB/FM

